# Ingedore Villaça Koch

Ingedore Grünfeld Villaça Koch (Eisenach, 1933ko irailaren 22a – São Paulo, 2018ko maiatzaren 15a) Alemanian jaiotako brasildar hizkuntzalaria izan zen, testuaren hizkuntzalaritzan aditua. Ia hogeita hamar urtez Campinas Estatuko Unibertsitatean irakatsi zuen eta Brasilgo Garapen Zientifiko eta Teknologikorako Kontseilu Nazionaleko ikertzaile emeritua izan zen. Latinoamerikako Diskurtso Ikerketen Elkartearen sortzaileetako bat izan zen.

## Bizitza

Ingedore Villaça Koch familia judu batetik zetorren, Paul Grünfeld irakaslearen eta Annemarie Fackenheimen alaba izanik. Amaren aldeko aitona Julius Fackenheim medikua zuen, 1942ko azaroaren 13an Theresienstadteko konzentrazio-esparruan hil zena, eta osaba Alfred Fackenheim, 1943an Auschwitzen hil zena.
1939ko otsailaren 22an, Bigarren Mundu Gerra hasi baino lehen, Brasilera iritsi zen. 1955eko uztailaren 7an naturalizatu zen eta 1959an Luís Carlos Villaça Koch abokatuarekin ezkondu zen.
1956an, Zuzenbidean lizentziatu zen São Pauloko Unibertsitatean eta, 1974an, berriz, Filologian. Masterra eta doktoretza São Pauloko Unibertsitate Katoliko Pontifikalean egin zituen, eta doktorego ondoko ikasketak Tubingako Unibertsitatean.
Campinas Estatuko Unibertsitatean jardun zuen lanean, testuaren hizkuntzalaritzan espezializatuta, eta bere argitalpenengatik ezaguna egin zen. Brasilgo Garapen Zientifiko eta Teknologikorako Kontseilu Nazionaleko ikertzaile emeritua izan zen.

## Lanak

* Argumentação e linguagem (1984)
* A coesão textual (1989)
* A coerência textual (Luiz Carlos Travagliarekin batera, 1989)
* O texto e a construção dos sentidos (1997)
* Desvendando os segredos do texto (2002)
* Introdução à linguística textual (2004)
* Ler e compreender: os sentidos do texto (Vanda Maria Eliasekin batera, 2006)
* Gramática do português culto falado no Brasil: a construção do texto falado (antolatzaile gisa, Clélia Cândida Abreu Spinardi Jubranekin batera, 2006)
* Intertextualidade: diálogos possíveis (Anna Christina Bentes eta Mônica Magalhães Cavalcanterekin batera, 2007)

## Erreferentziak

* ↑ (Portugesez) «Morre a profa. Ingedore G. Villaça Koch» Jornal da Pontifícia Universidade Católica de São Paulo 2018-05-16 (Noiz kontsultatua: 2025-02-06).
* 1 2 (Portugesez) «Adeus à Professora Ingedore Koch» Associação Nacional de Pesquisa e Pós-Graduação em Letras e Linguística (Noiz kontsultatua: 2018-10-11).
* ↑ (Portugesez) Gardenal, Isabel. «Instituto de Estudos da Linguagem perde professora Ingedore Grünfeld Villaça Koch» Universidade de Campinas (Noiz kontsultatua: 2018-10-11).
* ↑ (Portugesez) Paiva, Valério. «Professora Ingedore Grunfeld Villaça Koch recebe título de Pesquisadora Emérita do CNPq» Universidade de Campinas 2017-01-30 (Noiz kontsultatua: 2025-02-06).
* ↑ (Ingelesez) «Dr. Julius Fackenheim» Holocaust.cz (Noiz kontsultatua: 2025-02-06).
* ↑ (Alemanez) «Eisenach: Stolpersteine erinnern an jüdische Mitbürger» Thüringer Allgemeine 2018-10-10 (Noiz kontsultatua: 2025-02-06).
* ↑ (Ingelesez) «Alfred Fackenheim» Holocaust.cz (Noiz kontsultatua: 2025-02-05).
* 1 2 3 4 (Portugesez) Gardenal, Isabel; Paiva, Valério. «Instituto de Estudos da Linguagem perde professora Ingedore Grünfeld Villaça Koch» UNICAMP 2018-05-16 (Noiz kontsultatua: 2018-05-21).
* ↑ (Portugesez) «Decretos de naturalização» Ministério da Justiça - Diário Oficial da União 1955-07-21 (Noiz kontsultatua: 2019-03-09).
* ↑ (Portugesez) «Proclamas de casamento» Diário Oficial do Estado 1959-08-21 (Noiz kontsultatua: 2019-03-09).

## Kanpo estekak

* Datuak: Q10302186